Diari Oficial de la Generalitat Valenciana


Sumari del DOGV 9373, del 01-07-2022 (2022/6061)

ORDRE 5/2022 de 27 de juny, de la Conselleria de Política Territorial, Obres Públiques i Mobilitat, per la qual es modifica la concreció i delimitació física d'alguns vials i si incorporen canvis de titularitat al Catàleg del sistema viari de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9373

Data del DOGV
:   01-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6061


Data del document
:   27-06-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Ordre

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

ORDRE 5/2022 de 27 de juny, de la Conselleria de Política Territorial, Obres Públiques i Mobilitat, per la qual es modifica la concreció i delimitació física d'alguns vials i si incorporen canvis de titularitat al Catàleg del sistema viari de la Comunitat Valenciana. [2022/6061]  
El Decret 46/2019, de 22 de març, del Consell va aprovar el Catàleg del sistema viari de la Comunitat Valenciana, de conformitat amb el que estableix la Llei 6/1991, de la Generalitat, de 27 de març, de carreteres de la Comunitat Valenciana.  
La disposició final primera del referit Decret 46/2019, habilita la modificació de la concreció i delimitació física dels vials inclosos en el Catàleg mitjançant ordre de la conselleria competent en matèria de mobilitat. Referent a això, s'han recollit en aquesta ordre les modificacions derivades de diferents actuacions en el viari, i la resta de les oportunes per a una millor concreció física i delimitació dels vials del catàleg.  
Així mateix, l'article 6.4 de la Llei 6/1991, de la Generalitat, de 27 de març, de carreteres de la Comunitat Valenciana, en la redacció donada per la Llei 7/2021, de 29 de desembre, de la Generalitat, de mesures fiscals, de gestió administrativa i financera i d'organització de la Generalitat 2022, estableix que «Per ordre de la conselleria competent en matèria de mobilitat, podran incorporar-se al catàleg de carreteres els canvis de titularitat que hagen sigut degudament acordats per les administracions titulars de les vies afectades.»  
Atés que, s'han produït alguns canvis de titularitat degudament acordats per les administracions titulars de les vies afectades, resulta necessari fer-ne la incorporació al catàleg de carreteres, i al visor del catàleg de carreteres del Geoportal de l'Institut Cartogràfic Valencià de la Generalitat.  
La Generalitat ostenta competència per a aprovar la present ordre a l'empara de l'article 148.1.5é de la Constitució Espanyola, i de l'article 43.1.14é de la Llei orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana, competència exclusiva en matèria de carreteres i camins l'itinerari dels quals transcórrega íntegrament dins del territoris de la Comunitat valenciana.  
  
D'acord amb el que es disposa en l'article 11 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, la Conselleria de Política Territorial, Obres Públiques i Mobilitat té assignades entre altres, les competències en matèria d'obres públiques.  
Igualment l'article 1.1 del Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Política Territorial, Obres Públiques i Mobilitat, estableix que «la Conselleria de Política Territorial, Obres Públiques i Mobilitat és el màxim òrgan del Consell en matèria de vertebració del territori, paisatge, transports, ports, aeroports, costes i obres públiques», i assigna a la Direcció General d'Obres Públiques, Transport i Mobilitat Sostenible les competències establides en l'article 70 de la Llei 5/1983, de 30 de desembre, del Consell, en matèria d'infraestructures públiques viàries.  
  
Aquesta ordre respon als principis de necessitat, eficàcia, proporcionalitat, seguretat jurídica, eficiència i transparència, exigits per la Llei 39/2015, d'1 d'octubre, del procediment administratiu comú de les administracions públiques, i la Llei 1/2022, de 13 d'abril, de la Generalitat, de transparència i bon govern de la Comunitat Valenciana. Es compleixen els principis de necessitat i eficàcia donat, que resulta necessari realitzar ajustos i actualitzacions en la delimitació de, en concret, huitanta-huit trams inclosos en el catàleg, motivats fonamentalment per l'execució d'actuacions viàries, i que alhora s'han produït alguns canvis de titularitat degudament acordats per les administracions titulars de les vies afectades, per la qual cosa resulta necessari i oportú fer-ne la incorporació al visor del catàleg de carreteres del Geoportal de l'Institut Cartogràfic Valencià de la Generalitat. La norma compleix també el principi de proporcionalitat, por contindre la regulació imprescindible per a atendre la necessitat di incorporar els canvis requerits. De la mateixa manera, s'ajusta als principis de seguretat jurídica, ja que és coherent amb la resta de l'ordenament jurídic. Quant al principi d'eficiència, no s'estableixen més càrregues que les estrictament necessàries;  
  
En aplicació del principi de transparència, s'ha donat publicitat a la iniciativa normativa, se ha donat audiència a les administracions afectades, i s'ha publicat l'anunci corresponent en el Diari Oficial de la Generalitat Valenciana en compliment de l'article 133 de la Llei 39/2015, d'1 d'octubre, del procediment administratiu comú de les administracions públiques.  
S'han recaptat els informes preceptius, especialment el de l'Advocacia de la Generalitat.  
Per tot això, de conformitat amb els antecedents exposats, i en consideració a les atribucions assenyalades en la Llei 5/1983, de 30 de desembre, del Consell:  
  
  
ORDENE  
  
Article únic  
La incorporació en el Catàleg del sistema viari de la Comunitat Valenciana, aprovat mitjançant el Decret 4672019, de 22 de març, del Consell, de les concrecions que es contenen en l'annex I i II i els canvis de titularitat degudament acordats per les administracions titulars de les vies afectades, que es contenen en els annexos III i IV que hauran de ser incorporades al Geoportal de l'Institut Cartogràfic Valencià.  
  
  
  
DISPOSICIÓ ADDICIONAL  
  
Única. Incidència econòmica en la dotació de despesa  
L'aplicació i desenvolupament d'aquesta ordre no podrà tindre cap incidència en els pressupostos de la Generalitat i, en tot cas, haurà de ser atés amb els mitjans personals i materials de la Conselleria competent en matèria de mobilitat.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 27 de juny de 2022.  
  
La consellera de política Territorial,   
Obres Públiques i Mobilitat,  
REBECA TORRÓ SOLER